“นนทบุรี” อ่วม! คันกั้นริม “เจ้าพระยา” แตกหลายจุด ทำน้ำทะลักกระสอบทราย
คันกั้นริม “แม่น้ำเจ้าพระยา” แตกเสียหายหลายจุด ทำน้ำไหลทะลักท่วมพื้นที่เขตเทศบาลนนทบุรี สร้างความเดือดร้อนให้กับชาวบ้านอย่างมาก
คันกั้นริม “แม่น้ำเจ้าพระยา” แตกเสียหายหลายจุด ทำน้ำไหลทะลักท่วมพื้นที่เขตเทศบาลนนทบุรี สร้างความเดือดร้อนให้กับชาวบ้านอย่างมาก
10 ต.ค. 2565

ผู้สื่อข่าวรายงานว่า เกิดเหตุคันกั้นริมแม่น้ำเจ้าพระยาแตกเสียหายหลายจุด ทำให้น้ำไหลทะลักท่วมพื้นที่เขตเทศบาลนนทบุรี สร้างความเดือดร้อนให้กับชาวบ้านอย่างมาก โดยระดับน้ำสูงกว่าที่คาดการณ์
ทั้งนี้ ที่หน้าพิพิธภัณฑ์กรมราชทัณฑ์ แนวทะลักผ่านกระสอบทรายกั้นน้ำที่ปริแตกหลายจุด ทำให้น้ำท่วมถนนสูงเกือบครึ่งเมตร เจ้าหน้าที่ต้องเร่งสูบน้ำออกจากพื้นที่ เช่นเดียวกับหมู่บ้านบุรีรังสรรค์ ต.สวนใหญ่ ตั้งอยู่ใต้สะพานพระราม 5 ชุมชนวัดนครอินทร์ แนวคันกั้นน้ำด้วยกระสอบทรายด้านหลังหมู่บ้านเกิดปริแตกอีกจุด ทำให้มวลน้ำท่วมภายในหมู่บ้าน ส่งผลให้การจราจรติดขัดอย่างมาก